**Velkommen til vår DoReMi-barnehage!**

Læringsverkstedet har barnehager med ulike konsepter. Vår barnehage er en del av konseptet «DoReMi-barnehager». Vi ivaretar alt som står i den nasjonale Rammeplanen for barnehager og bygger på Læringsverkstedets verdiplattform og pedagogikk. Men i DoReMi Gystadmarka barnehage gjør vi dette gjennom vårt hovedfokus på musiske aktiviteter som **musikk og språk**. Innhold og aktiviteter vil variere og følge en progresjon ut fra alder. Vi prioriterer våre ressurser og kompetanse slik at barna i vår barnehage får

* *Leke og lære med musikk*
* *Lære å spille instrumenter*
* *Medvirke til og delta på konserter*
* *Språkstimulering med kjennskap til engelsk*

**Leke og lære med musikk:**

**Vi implementerer musikk i alle fagområder**

**Vi stimulerer barnas musikalske utvikling**

**Vi lar barna få oppleve musikkglede og leke fram sin musikalske identitet**

****For å få til dette

* har vi ukentlige DoReMi-samlinger med faglig høy kvalitet
* bruker vi sang og musikk i hverdagsaktiviteter inne, ute og på turer
* bruker vi sang og musikk som trygghets-/ tilknytningsfaktor og for å bidra til barnas livsglede og livsmestring
* bruker vi musikk i planlagte samlinger og aktiviteter i alle fagområder, f.eks. kor (*Con Amore)* = språklek og dans/ rytmisk bevegelse (*Ritmico*) = mattelek
* har vi ansatte som stimulerer og oppmuntrer barnas spontane musiske uttrykk
* får barna lage egne show med scene, eksperimentere med mikrofon/ lydanlegg og instrumenter
* lar vi barna bli kjent med ulike musikksjangere, komponister, enkel musikkteori og komposisjon

**Lære å spille instrumenter:**

**Vi gir barna mulighet til å møte et mangfold av instrumenter**

**Vi lar barna bli kjent med et mangfold av musiske uttrykk**

**Vi lar barna få spille ulike instrumenter, og følge en progresjon fram mot skolestarternes fordypning i et instrument**

For å få til dette

* har barna tilgang og tilgjengelighet til kvalitetsinstrumenter i hverdagen
* har vi ukentlige DoReMi-samlinger med faglig høy kvalitet
* har vi ansatte på alle avdelinger som spiller instrumenter i hverdagen
* har vi ansatte med musikk-kompetanse, slik at vi bl.a. kan introdusere barna for noter, rytmer og komposisjon
* får barna møte og samspille med utøvende musikere
* får skolestarterne jevnlig erfaring med å spille instrumenter i liten gruppe
* får barna øvelse både i å spille alene (være solister) og i samspill i gruppe

**Medvirke til og delta på konserter:**

**Vi har 2 større konserter/ forestillinger i året med god kvalitet på rammene**

**Vi har tverrfaglige fordypningsprosjekter der konsertene er en del av prosessen**

**Vi lar barna få opptre/ uttrykke seg gjennom sang, dans, dramatisering og spill**

For å få til dette

* får barna medvirke i å planlegge, forberede og gjennomføre konserten
* har vi ansatte med kompetanse på å ta i bruk ulike kulturuttrykk og ivareta barnekulturen som en del av dette
* bruker vi sang, dans, instrumenter, musikk, lydutstyr, dramatisering og scene jevnlig i lek og læring, slik at barna er godt kjent med og trygge på dette
* har vi rom og utstyr tilrettelagt for denne type aktivitet, slik at barnas formidling både høres og sees godt for publikum. Barnehagen har egen musikksal, *La Scala,* og utescene med publikumsamfi*.* Vi har også en liten flyttbar scene, lydutstyr med mikrofoner, diverse instrumenter, rollelekutstyr og kostymer m.v
* får barna i økende grad erfaring i å formidle noe for andre, slik at de opplever en progresjon i trygghet og mestring på scenen
* fordeler vi oppgaver og ansvar på konsertene ut fra barnas alder, og slik at alle har noe å strekke seg mot samtidig som de opplever mestring
* legger vi vekt på at barna skal oppleve   
  - glede over å få bidra til fellesskapet og mot felles mål  
  - at øving gir resultater  
  - at de er verdifulle og kan glede andre
* samarbeider vi med eksterne musikere og andre kunstnere

**Språkstimulering med kjennskap til engelsk:**

**Vi bruker et mangfold av verktøy, metoder og opplevelser for å stimulere barnas språk**

**Vi legger spesiell vekt på musiske aktiviteter og varierte uttrykksformer**

**Vi lar barna få undre seg, eksperimentere og være kreative med språket**

**Vi lar barna bli kjent med og nysgjerrige på engelsk og andre språk som er representert i gruppa**

For å få til dette

* bruker vi lek og hverdagsaktiviteter som viktige arenaer for språk
* har vi variert språkmateriell, bøker og digitale verktøy tilpasset alder
* har vi interaktive språksamlinger
* bruker vi sang, musikk og dramatisering som formelle og uformelle uttrykksformer og læringsarenaer for språk
* har vi ansatte med engelskspråklig kompetanse
* får barna høre engelsk og andre språkmelodier i hverdagen
* lærer vi barna sanger, rim, regler og begreper på engelsk og evt. andre språk

**En egen konseptveileder for Læringsverkstedets DoReMi-barnehager er under utarbeiding. Der vil du kunne lese mer om hvordan arbeidet i vårt konsept begrunnes ut fra forskning og føringer i Rammeplanen.**